CELEX: 62009TA0421(01)
Language: hu
Date: 2016-12-15 00:00:00
Title: T-421/09. RENV. sz. ügy: A Törvényszék 2016. december 15-i ítélete – DEI kontra Bizottság („Verseny — Erőfölénnyel való visszaélés — A görög barnaszén-értékesítési piac és nagykereskedelmi villamosenergia-piac — Az EK 82. cikkel együtt értelmezett EK 86. cikk (1) bekezdésének megsértéséből eredő versenyellenes hatások kiigazítására irányuló egyedi intézkedések megállapításáról szóló határozat — Az EK 86. cikk (3) bekezdése — Indokolási kötelezettség — Arányosság — Szerződési szabadság”)

6.2.2017   
            
            
               HU
            
            
               Az Európai Unió Hivatalos Lapja
            
            
               C 38/22
            
         A Törvényszék 2016. december 15-i ítélete – DEI kontra Bizottság
   (T-421/09. RENV. sz. ügy) (1)
   
   ((„Verseny - Erőfölénnyel való visszaélés - A görög barnaszén-értékesítési piac és nagykereskedelmi villamosenergia-piac - Az EK 82. cikkel együtt értelmezett EK 86. cikk (1) bekezdésének megsértéséből eredő versenyellenes hatások kiigazítására irányuló egyedi intézkedések megállapításáról szóló határozat - Az EK 86. cikk (3) bekezdése - Indokolási kötelezettség - Arányosság - Szerződési szabadság”))
   (2017/C 038/29)
   Az eljárás nyelve: görög
   
      Felek
   
   
      Felperes: Dimosia Epicheirisi Ilektrismou AE (DEI) (Athén, Görögország) (képviselő: P. Anestis ügyvéd)
   
      A felperest támogató beavatkozó: Görög Köztársaság (képviselők: P. Mylonopoulos és K. Boskovits meghatalmazottak)
   
      Alperes: Európai Bizottság (képviselők: T. Christoforou meghatalmazott, segítője: A. Oikonomou ügyvéd)
   
      Az ügy tárgya
   
   A Görög Köztársaság által a DEI részére barnaszén-kitermelési jogok biztosításáról vagy fenntartásáról szóló, 2008. március 5-i bizottsági határozatban a jogsértéssel kapcsolatban megállapított versenyellenes hatások kiigazítására irányuló egyedi intézkedések megállapításáról szóló, 2009. augusztus 4-i C (2009) 6244 végleges bizottsági határozat megsemmisítésére irányuló, az EUMSZ 263. cikken alapuló kérelem.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Dimosia Epicheirisi Ilektrismou AE (DEI) saját költségein kívül köteles viselni az Európai Bizottság részéről felmerült költségeket is.
            
         
               3)
            
            
               A Görög Köztársaság maga viseli saját költségeit.
            
         
      (1)  HL C 11., 2010.1.16.